11/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.43721 GRANITOS MAURIZ, S. L., de conformidade co artigo 245 do Regulamento do dominio público hidráulico, solicita autorización para o vertido ao rego de Portosalmallos (cunca do río Mandeo) dun caudal máximo de 68.639 m 3 /ano de augas residuais industriais de escorrega depuradas procedentes da concesión de explotación “Yacimiento San Juan n.° 7091” dedicada á extracción de bloques de granito ornamental, asentada no lugar de Monte Permoeiras-Cambás (T. M. Aranga). As augas residuais industriais de escorrega xeradas na zona de oco de explotación e provisión de materiais localizada ao norte do perímetro autorizado (38.538 m 3 /ano) son recollidas nunha canle de drenaxe escavada no terreo de 205 m de lonxitude e xeometría trapezoidal (1,5 de base maior; 0,75 m de base menor e 0,75 m de calado) localizada ao sur do oco que as conduce cara a balsa de decantación núm.1, de 24 x 16 m 2 de superficie e 2 m de profundidade, escavada no terreo e localizada ao surleste da zona de explotación. O rebouse da balsa núm.1 verte ao sistema de drenaxe da zona de entulleira. As augas residuais industriais de escorreqa xeradas na zona sur do perímetro autorizado da canteira, na que se localiza a entulleira, e na zona lindeira ao leste de dito perímetro (30.101 m 3 /ano) son recollidas en tres cantes de drenaxe coas seguintes características: – Canle escavada no terreo de xeometría trapezoidal (1 de base maior; 0,6 m de base menor e 0,6 m de calado) constituída por dous tramos de 152 m de Ionxitude total que discorre pola parte baixa da zona oeste da entulleira, que recolle as augas residuais industriais de escorrega xeradas nesta zona, e as conduce á balsa de decantación núm.2. Canle escavada no terreo e de xeometría trapezoidal (1,4 de base maior; 0,7 m de base menor e 0,7 m de calado) de 153 m de lonxitude que discorre pola parte baixa da zona leste da entulleira recollendo as augas residuais industriais de escorrega xeradas nesta zona, e á que tamén se verte o rebouse da balsa núm.1. – Condución de formigón soterrada de 0,8 m de diámetro e 163 m de lonxitude que comunica a canle leste coa balsa de decantación núm.2. Todas estas augas residuais industriais de escorrega son conducidas para o seu tratamento na balsa de decantación núm.2, de 21 x 10 m 2 de superficie e 3,5 m de profundidade, escavada no terreo e localizada ao oeste da entulleira. As augas residuais industriais de escorrega depuradas procedentes da balsa núm.2 vértense a media ladeira, no punto de coordenadas UTM: X=586.406; Y=4.788.538; incorporándose ao cauce dun regato innominado estacional no punto de coordenadas UTM: X=586.400; Y=4.788.534; o cal finalmente se incorpora ao rego de Portosalmallos (cunca do río Mandeo) no punto de coordenadas UTM: X=586.275; Y=4.788.259. No punto de vertido disporase un sistema de disipación de enerxía composto por encachado de pedra e grama. Para a xestión das augas residuais fecais xeradas nas instalacións instalarase un sanitario químico portátil, polo que non se producirá vertido ao dominio público. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2 - 9.° andar da Coruña, onde se atopa exposto o proxecto para que poida ser examinado por quen desexe. Santiago de Compostela, 24 de xaneiro de 2014. O xefe da Área de Vertidos Asdo.: Manuel Morato Miguel